Diari Oficial de la Generalitat Valenciana


Sumari del DOGV 1854, del 03-09-1992 (1992/825780)

ORDRE de 31 de juliol de 1992, de la Conselleria de Sanitat i Consum, per la qual regula el procediment de canvi temporal de lloc de treball o de funcions en els períodes d'embaràs, part o lactancia i permisos de preparació per al part de les dones que presten serveis en les institucions sanitàries dependents del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/31/(1)/dof/vci/html**

### Dades del document

Número de DOGV
:   1854

Data del DOGV
:   03-09-1992

Secció del DOGV
:   DISPOSICIONS GENERALS

Número del document
:   1992/825780


Data del document
:   31-07-1992

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 31 de juliol de 1992, de la Conselleria de Sanitat i Consum, per la qual regula el procediment de canvi temporal de lloc de treball o de funcions en els períodes d'embaràs, part o lactància i permisos de preparació per al part de les dones que presten serveis en les institucions sanitàries dependents del Servei Valencià de Salut.  
La disposició final primera del Decret 79/1991, de 13 de maig, del Consell de la Generalitat Valenciana, sobre protecció de la maternitat del personal al servei de la Generalitat Valenciana, establia que el Conseller de Sanitat i Consum dictaria les normes corresponents per desplegar-lo en l?àmbit de la seua competència.  
D'altra banda, el Govern Valencià, en la reunió del dia 30 de març de 1992, va adoptar aquest acord:  
«Vista la Resolució 39/111, aprovada el 5 de març; de 1992 per la Comissió de Política Social i Ocupació de les Corts Valencianes, relativa al desenvolupament reglamentari del procediment de canvi temporal de lloc de treball o de funcions en els períodes d'embaràs, part o lactància i en els permisos de preparació al part de les dones que formen part del personal docent i sanitari, el Govern Valencià acorda que les conselleries de Cultura, Educació i Ciència i de Sanitat i Consum adopten les mesures necessàries a fi de complir l?esmentada resolució».  
Es pot esmentar que el personal dependent del Servei Valencià de Salut, en els seus estatuts de personal, ja té establertes garanties sobre protecció de la maternitat: l'article 115 de l?Estatut del Personal Sanitari no Facultatiu disposa que el personal femení en període de gestació o amb fills lactants no podrà prestar serveis en unitats de radiologia, radioteràpia i medicina nuclear.  
En execució i desplegament d'aquests manaments i fent ús de les competències que tinc atribuïdes,  
DISPOSE  
Article primer  
Aquesta ordre serà d'aplicació al personal al qual l'article primer del Decret 71/1989, de 15 de maig, atribueix la condició de sanitari.  
Article segon  
2.1 Quan les funcions atribuïdes a un lloc de treball ocupat per una dona embarassada o en període de lactància natural puguen ser perjudicials o especialment penoses per a ella o el fetus, podrà sol·licitar el canvi temporal de funcions o de lloc de treball, amb reserva del que ocupava fins aleshores, segons el que disposa aquesta ordre.  
2.2 Per tal de sol·licitar el canvi temporal de funcions o de lloc de treball, la interessada haurà de fer-ne la petició per escrit davant la gerència o la direcció de la institució sanitària on preste serveis.  
A la sol·licitud s'afegirà un informe mèdic en qui s'indiquen expressament les funcions que resulten inadequades, penoses o arriscades per a la sol·licitant o el fetus durant el període d'embaràs i, si escau, de lactància natural.  
2.3 Vista la sol·licitud i considerant l?informe mèdic, la gerència o direcció, en els casos en què siga procedent i atenent les necessitats del servei, dictarà resolució en què determine les funcions que haurà de realitzar, o aquelles de les quals es dispense la sol·licitant en el seu lloc de treball, o dictarà autorització d'adscripció provisional a un altre lloc de treball. La durada màxima del canvi de funcions o de l'adscripció provisional serà equivalent al període d'embaràs o de lactància natural.  
Article tercer  
Els permisos per a assistir a cursos de preparació al part i postpart i a tractaments de fecundació assistida els concedirà la gerència o la direcció de la institució sanitària. Caldrà aportar certificat acreditatiu de l'assistència durant el període sol·licitat en horari coincident amb el de treball.  
Article quart  
La dona embarassada o en període de lactància natural podrà sol·licitar l?exempció de participació en torns d'atenció continuada, en els termes fixats en l'article segon.  
DISPOSICIO FINAL  
Aquesta ordre vigirà des de l?endemà de la seua publicació en el Diari Oficial de la Generalitat Valenciana.  
València, 31 de juliol de 1992.  
El Conseller de Sanitat i Consum,   
JOAQUIN COLOMER SALA


Còpia Permalink ELI